《寄林寒斋》
宋代·林希逸

此是渊明向上人，少年早已谢簪绅。谈优雅号周禅客，意散宜称谢道民。

书疏苦无多字数，岁时但觉两情亲。寒窗欠我煨炉语，久办青鞋拟乞身。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。